Source: http://ec.europa.eu/civiljustice/parental_resp/parental_resp_fra_mt.htm
Timestamp: 2017-07-26 00:48:49+00:00
Document Index: 374475

Matched Legal Cases: ['qorti ', 'qorti ', 'qorti ', 'qorti ', 'qorti ', 'Qorti ', 'Qorti ', 'Qorti ', 'qorti ', 'qorti ', 'Qorti ', 'qorti ', 'qorti ', 'qorti ', 'qorti ', 'Qorti ', 'Qorti\n', 'qorti ', 'Qorti ', 'Qorti ', 'Qorti ', 'qorti ', 'Qorti ', 'Qorti ', 'qorti ', 'qorti ', 'qorti ', 'qorti ', 'Qorti ', 'Qorti ']

Kummissjoni Ewropea - Network gudizzjarju ewropew - Risponsabilità tal-ġenituri - Franza
L-aħħar aġġornament: 20-10-2006
Risponsabilità tal-ġenituri - FranzaDin il-paġna issa skadiet. L-aġġornament qed jitħejja bħalissa u jkun disponibbli fil-Portal Ewropew tal-Ġustizzja elettronika.
Fil-prinċipju, min huwa responsabbli bħala ġenitur tat-tfal? 3.
Jekk il-ġenituri mhumiex adattati jew mhumiex lesti li jeżerċitaw ir-responsabbiltà tal-ġenituri, jista’ jinħatar xi ħadd minn flokhom? 4.
Jekk il-ġenituri ma jistgħux jilħqu ftehim dwar il-kwistjonijiet tar-responsabbiltà tal-ġenituri, liema metodi alternattivi jeżistu sabiex jintlaħaq ftehim barra mill-qorti? 7.
Jekk il-ġenituri jirreferu l-kwistjoni lill-qorti, liema kwistjonijiet jistgħu jkunu deċiżi mill-imħallef safejn għandha x’taqsam ir-responsabbiltà tal-ġenituri? 8.
Jekk il-qorti tiddeċiedi li wieħed mill-ġenituri għandu jkollu l-kustodja esklussiva tat-tfal, dan ifisser li huwa jew hija jistgħu jiddeċiedu dwar il-kwistjonijiet kollha li għandhom x’jaqsmu mat-tfal mingħajr ma l-ewwel jikkonsultaw lill-ġenitur l-ieħor? 9.
Jekk il-qorti tiddeċiedi favur kustodja konġunta tat-tfal, dan xi jfisser fil-prattika? 10.
Quddiem liema qorti (jew awtorità oħra) għandi nirrikorri jekk nixtieq niftaħ kawża li għandha x’taqsam mar-responsabbiltà tal-ġenituri? Liema formalitajiet iridu jkunu sodisfatti u liema dokumenti jridu jkunu inklużi? 11.
Liema forma ta’ smiegħ tintuża f’każijiet bħal dawn? Jista’ wieħed jagħżel smiegħ aktar mgħaġġel? 12.
Nista’ nakkwista għajnuna legali biex inkopri l-ispejjeż tal-proċeduri? 13.
Hemm possibbiltà li nappella minn deċiżjoni dwar ir-responsabbiltà tal-ġenituri? 14.
X’għandi nagħmel biex deċiżjoni dwar ir-responsabbilta’ tal-ġenituri li ngħatat fi stat ieħor ta' l-Unjoni Ewropea tkun rikonoxxuta u infurzata fi Franza? Liema proċedura tapplika f’dawn il-każi? 16.
Quddiem liema qorti għandi nirrikorri biex nopponi r-rikonoxximent u l-infurzar ta’ deċiżjoni dwar ir-responsabbiltà tal-ġenituri li ngħatat minn qorti fi stat ta' l-Unjoni Ewropea? Liema proċedura tapplika f’dawn il-każi? 17.
Liema liġi tiġi applikata fi kwistjonijiet ta’ responsabbiltà tal-ġenituri jekk it-tfal jew il-partijiet ma jgħixux fi Franza jew huma ta’ nazzjonalitajiet differenti? 1. Fil-prattika, xi jfisser it-terminu legali "ir-responsabbiltà tal-ġenituri"? X’inhuma d-drittijiet u l-obbligi ta’ min ikollu r-responsabbiltà tal-ġenituri?
Ir-regoli dwar ir-responsabbiltà tal-ġenituri, tkun xi tkun is-sitwazzjoni
tagħhom, huma miġbura, fi ħdan il-Kodiċi Ċivili, fl-istess titolu li
jittratta l-awtorità tal-ġenituri. Din hi definita bħala d-drittijiet u
d-dmirijiet kollha li għandhom il-missier u l-omm sakemm it-tifel għadu
minuri u li l-iskop tagħhom ikun l-interess tiegħu. Il-ġenituri għandhom id-dmir jipproteġu lit-tifel fis-sigurtà, is-saħħa u
l-moralità tiegħu, li jieħdu ħsieb l-edukazzjoni tiegħu u li jippermettu
l-iżvilupp tiegħu fir-rispett tal-persuna tiegħu. Kull wieħed minnhom għandu
jikkontribwixxi għat-trobbija u l-edukazzjoni tat-tifel bi proporzjon
għar-riżorsi tiegħu u għal dawk tal-ġenitur l-ieħor.
L-awtorità tal-ġenituri hi eżerċitata flimkien bejn iż-żewġ ġenituri, kemm
jekk dawn ikunu miżżewġa kemm jekk le, kemm jekk jgħixu flimkien kemm jekk
b'mod separat, ladarba l-filjazzjoni tkun ġiet stabbilita fir-rigward ta'
kull wieħed minnhom qabel għeluq l-ewwel sena tat-tifel. Fil-każi l-oħra, il-ġenitur li fir-rigward tiegħu tkun ġiet stabbilita
l-filjazzjoni jeżerċita l-awtorità tal-ġenituri. Madankollu din tista' tkun
eżerċitata flimkien permezz ta' dikjarazzjoni konġunta tal-ġenituri quddiem
ir-Reġistratur Prinċipali tal-Qorti tal-Prim’ Istanza jew permezz ta'
deċiżjoni tal-Qorti tal-Proċeduri tal-Familja.
3. Jekk il-ġenituri mhumiex adattati jew mhumiex lesti li jeżerċitaw ir-responsabbiltà tal-ġenituri, jista’ jinħatar xi ħadd minn flokhom?
Il-Qorti tista', b'mod eċċezzjonali, jekk dan ikun meħtieġ mill-interess
tat-tifel, jiddeċiedi li jafda lit-tifel lil terza persuna, preferibbilment
magħżula fost il-qraba tiegħu. Jekk it-tifel ikun fil-periklu, tista' tiġi ordnata miżura ta' assistenza
edukattiva. Jekk it-tifel, sa fejn hu possibbli, għandu jinżamm fil-qafas
familjari tiegħu, hu jista' jkun fdat, f'każ ta' bżonn lill-ġenitur l-ieħor,
lil membru tal-familja jew lil terza persuna li tista' tiġi fdata jew lil
stabbiliment speċjalizzat.
Fil-prinċipju, jekk wieħed mill-ġenituri jmut jew ikun impedit milli
jeżerċita l-awtorità tal-ġenituri, l-ieħor jeżerċita din l-awtorità waħdu.
Jekk ma jkun baqa' la l-missier u l-anqas l-omm biex jeżerċitaw din
l-awtorità, hemm lok li tinbeda proċedura ta' kustodja.
Is-separazzjoni tal-ġenituri ma taffettwax ir-regoli ta' suċċessjoni ta'
awtorità tal-ġenituri. L-awtorità tal-ġenituri tibqa' eżerċitata b'mod
konġunt ħlief jekk l-interess tat-tifel jitlob li l-eżerċizzju ta' l-awtorità
jingħata lil wieħed mill-ġenituri. Il-modi kif tiġi trattata l-awtorità tal-ġenituri, ir-residenza tat-tifel
(jew inkella d-domiċilju tal-ġenituri jew id-domiċilju ta' wieħed minnhom)
kif ukoll l-ammont u l-forma tal-kontribuzzjoni għall-manteniment u
għall-edukazzjoni tat-tifel jistgħu jiġu deċiżi permezz ta' ftehim bejn
il-ġenituri, jew fin-nuqqas ta' dan, permezz ta' deċiżjoni tal-qorti.
F'każ ta' separazzjoni ta’ fatt (de facto) bejn koppja miżżewġa jew li
jgħixu flimkien, l-intervent tal-qorti mhix obbligatorju. Il-ġenituri jistgħu
jiddeċiedu dwar il-konsegwenzi tas-separazzjoni tagħhom fuq uliedhom permezz
ta' ftehim sempliċi jew jissottomettu din il-kwistjoni għall-approvazzjoni
tal-qorti. F'każ ta' divorzju, il-ġenituri wkoll jistgħu jressqu ftehim
għall-approvazzjoni tal-qorti. Fiż-żewġ każi, il-qorti tapprova dan il-ftehim ħlief jekk hi tqis li hu ma
jħarisx biżżejjed l-interess tat-tifel jew jekk il-kunsens tal-ġenituri ma
jkunx ingħata b'mod ħieles.
F'każ ta' nuqqas ta' ftehim bejn il-partijiet, l-Imħallef jagħmel minn
kollox biex jgħinhom jilħqu ftehim. Hu jista', bil-għan li jgħin
lill-ġenituri jilħqu ftehim bonarju dwar kif ser jeżerċitaw l-awtorità
tal-ġenituri, jordna miżura ta' medjazzjoni, bil-kondizzjoni li huma jaqblu
Hu jista' jordna wkoll lill-partijiet biex jiltaqgħu ma' medjatur
familjari sabiex jinfurmahom dwar is-suġġett u dwar kif tittieħed din
il-miżura.
Il-Qorti tal-Proċeduri tal-Familja hi kompetenti biex tiddeċiedi dwar
il-kwistjonijiet relattivi mar-residenza tat-tifel, mal-kontribuzzjoni
għat-trobbija u l-edukazzjoni tiegħu u b'mod ġenerali dwar il-kwistjonijiet
kollha bejn il-ġenituri relatati ma' l-eżerċizzju ta' l-awtorità tal-ġenituri
(reġistrazzjoni fi skola, għażla reliġjuża, saħħa tat-tifel…). Fuq
L-imħallef jista' jieħu wkoll il-miżuri kollha li jippermettu li tinżamm
relazzjoni bejn it-tifel u kull wieħed mill-ġenituri u b'mod partikolari
jordna li fil-passaport tal-ġenituri titniżżel il-projbizzjoni tal-ħruġ
tat-tifel mit-territorju Franċiż mingħajr l-awtorizzazzjoni taż-żewġ
ġenituri. F'każ ta' ulied naturali, il-bdil tal-kunjom hu deċiż mill-qorti f'każ ta'
nuqqas ta' ftehim bejn il-ġenituri. 8. Jekk il-qorti tiddeċiedi li wieħed mill-ġenituri għandu jkollu l-kustodja esklussiva tat-tfal, dan ifisser li huwa jew hija jistgħu jiddeċiedu dwar il-kwistjonijiet kollha li għandhom x’jaqsmu mat-tfal mingħajr ma l-ewwel jikkonsultaw lill-ġenitur l-ieħor?
Meta l-qorti tafda l-eżerċizzju ta' l-awtorità tal-ġenituri lil wieħed
mill-ġenituri biss, l-ieħor jibbenefika minn dritt ta’ aċċess u ta'
akkomodazzjoni ħlief fil-każ ta' raġunijiet gravi. Barra minn hekk hu jżomm
id-dritt u d-dmir li jieħu ħsieb it-trobbija u l-edukazzjoni tat-tifel u
għandu jkun infurmat b'għażliet importanti relatati mal-ħajja ta' dan ta'
l-aħħar, bħall-orjentazzjoni skolastika, l-għażliet reliġjużi, it-talba ta'
bdil tal-kunjom tat-tifel, eċċ.
Barra minn hekk, f'każ ta' bdil tar-residenza ta' wieħed mill-ġenituri li
bħala konsegwenza jibdel il-modi ta' eżerċizzju ta' l-awtorità tal-ġenituri,
dan il-ġenitur għandu jinforma lill-ġenitur l-ieħor bil-quddiem.
L-awtorità tal-ġenituri konġunta tat-tfal tfisser li l-ġenituri jieħdu
flimkien id-deċiżjonijiet relatati mat-tifel tagħhom. Madankollu, sabiex dan
ikun eħfef fil-ħajja ta' kuljum, il-liġi tassumi, meta wieħed mill-ġenitur
jieħu waħdu azzjoni komuni ta' l-awtorità tal-ġenituri, li hu jaġixxi bi
ftehim ma' l-ieħor. Id-definizzjoni ta' azzjoni komuni ġiet żviluppata
mill-ġurisprudenza. Għaldaqstant, f'dan il-kuntest jistgħu jitqiesu
azzjonijiet komuni operazzjoni kirurġika minuri, ir-reġistrazzjoni tat-tifel
fuq il-passaport ta' wieħed mill-ġenituri, eċċ. Fuq
Min-naħa l-oħra, l-azzjonijiet importanti jeħtieġu l-kunsens espress
taż-żewġ ġenituri.
10. Quddiem liema qorti (jew awtorità oħra) għandi nirrikorri jekk nixtieq niftaħ kawża li għandha x’taqsam mar-responsabbiltà tal-ġenituri? Liema formalitajiet iridu jkunu sodisfatti u liema dokumenti jridu jkunu inklużi?
It-talbiet relatati ma' l-awtorità tal-ġenituri jaqgħu fil-kompetenza
tal-Qorti tal-Proċeduri tal-Familja, presjeduta minn maġistrat tal-Qorti
tal-Prim’ Istanza mogħti d-delega għal din il-funzjoni. Fil-prinċipju quddiem din il-Qorti, ħlief f'każ ta' divorzju, tinfetaħ
kawża b'applikazzjoni sempliċi u mingħajr
l-obbligu ta' rappreżentanza minn avukat. L-applikazzjoni għandha tindika
s-suġġett tal-proċedura u tinkludi deskrizzjoni fil-qosor tar-raġunijiet li
jiġġustifikawha. Hi tkun akkumpanjata mid-dokumenti meħtieġa bħaċ-ċertifikati
jew kull dokument ieħor li jikkonċerna l-applikazzjoni.
11. Liema forma ta’ smiegħ tintuża f’każijiet bħal dawn? Jista’ wieħed jagħżel smiegħ aktar mgħaġġel?
Il-qorti tiddeċiedi
mingħajr formalitajiet dwar it-talbiet rispettivi tal-partijiet. Quddiem il-Qorti tal-Proċeduri tal-Familja tista' tinfetaħ kawża sommarja
f’liema każ hu meħtieġ l-intervent tal-marixxall tal-Qorti.
L-għajnuna legali tista' tingħata jekk ir-riżorsi tal-persuna li titlobhom huma aktar baxxi minn ċertu livell (ara. « Aide judiciaire - France »).
13. Hemm possibbiltà li nappella minn deċiżjoni dwar ir-responsabbiltà tal-ġenituri? Hu possibbli li jsir appell fi żmien ħmistax-il ġurnata li jibdew jgħoddu
mid-data tan-notifika tad-deċiżjoni.
Jekk id-diffikultà ta' l-eżekuzzjoni tikkonċerna l-ħlas tal-manteniment għat-trobbija u l-edukazzjoni tat-tifel, ara l-parti relatata mal-manteniment (§ 12 u segwenti).Jekk in-nuqqas ta' eżekuzzjoni tikkonċerna l-akkomodazzjoni tat-tifel, bħal per eżempju n-nuqqas ta' rispett tad-drittijiet ta' aċċess stabbiliti mill-ftehim jew mid-deċiżjoni tal-qorti, il-ġenitur jista' jressaq ilment, għan-nuqqas ta' preżentazzjoni tat-tifel, quddiem il-pulizija jew il-ġendarmerija jew jikkuntattja direttament lill-Prokuratur tar-Repubblika fi ħdan il-Qorti tal-Prim Istanza.
15. X’għandi nagħmel biex deċiżjoni dwar ir-responsabbilta’ tal-ġenituri li ngħatat fi stat ieħor ta' l-Unjoni Ewropea tkun rikonoxxuta u infurzata fi Franza? Liema proċedura tapplika f’dawn il-każi?
Fil-prinċipju dawn id-deċiżjonijiet huma rikonoxxuti għall-effetti kollha tal-liġi iżda, f'każ li tkun meħtieġa miżura ta' infurzar, jaqbel li tiġi mressqa azzjoni quddiem il-Qorti tal-Prim Istanza sabiex fi Franza tkun infurzata deċiżjoni mogħtija minn qorti ta' Stat membru ieħor (azzjoni għal eżekuzzjoni ulterjuri jew en exequatur). Il-proċedura tvarja skond id-data tad-deċiżjoni konċernata. Fuq
Jekk din id-deċiżjoni tirriżulta minn azzjoni legali meħuda qabel l-1 ta' Marzu 2001 u mogħtija waqt proċedura ta' divorzju, ir-regolament magħruf bħala "Brussell II" tad-27 ta'Novembru 2003 hu applikabbli. Il-proċedura ta' exequatur hi semplifikata. Din hi proċedura fuq talba ppreżentata lill-president tal-Qorti tal-Prim Istanza: din il-proċedura hi rapida peress li mhix avversarjali. Jekk id-deċiżjoni tirriżulta minn azzjoni legali marbuta ma' divorzju u meħuda qabel l-1 ta' Marzu 2001, jew jekk il-proċedura ma saritx waqt azzjoni ta' divorzju, il-proċedura klassika ta' exequatur hi applikabbli. Hi titressaq permezz ta' ċitazzjoni quddiem il-president tal-Qorti tal-Prim Istanza.Il-qorti kompetenti territorjalment hi dik li fiha jgħix il-konvenut. Jekk dan ma jkollux domiċilju jew residenza fi Franza, il-persuna li tagħmel it-talba hi awtorizzata tmur quddiem il-qorti ta' l-għażla tagħha dejjem fir-rispett tal-bżonnijiet ta' amministrazzjoni tajba tal-ġustizzja.
16. Quddiem liema qorti għandi nirrikorri biex nopponi r-rikonoxximent u l-infurzar ta’ deċiżjoni dwar ir-responsabbiltà tal-ġenituri li ngħatat minn qorti fi stat ta' l-Unjoni Ewropea? Liema proċedura tapplika f’dawn il-każi?
Biex topponi r-rikonoxximent ta’ deċiżjoni bħal dik, huwa possibbli li
tiġi introdotta azzjoni ta’ oppożizzjoni fil-Qorti Superjuri. Sentenza li
tirrendi l-kwistjoni mhux opponibbli tfisser li tinċaħad talba ta’
eżekuzzjoni ulterjuri mressqa mill-parti l-oħra (ċioé talba intenzjonata biex
sentenza ta’ Stat Membru ieħor tiġi ddikjarata eżekuttiva fi Franza)
(għall-kuntrarju jekk it-talba għal oppożizzjoni tinċaħad, tiġi eżegwita
s-sentenza tal-Qorti barranija).
Il-proċedura hija l-istess bħal dik ta’ l-azzjoni għar-rikonoxximent.
17. Liema liġi tiġi applikata fi kwistjonijiet ta’ responsabbiltà tal-ġenituri jekk it-tfal jew il-partijiet ma jgħixux fi Franza jew huma ta’ nazzjonalitajiet differenti?
Il-Konvenzjoni ta' l-Aja tal-5 ta' Ottubru 1961 - tapplika għat-tfal kollha li jkollhom ir-residenza tagħhom fi Franza jew fi Stat li jaderixxi għal din il-konvenzjoni. Hi tipprevedi li l-liġi applikabbli, fejn huma involuti rapporti ta' awtorità skond il-liġi, hi dik tan-nazzjonalità tal-minuri. F'każ ta' miżuri ta' protezzjoni, il-liġi applikabbli hi jew dik tar-residenza abitwali, jew dik tan-nazzjonalità tal-minuri. Minbarra f'każi fejn il-Konvenzjoni ta' l-Aja tiġi applikata, il-liġi applikabbli normalment hija l-liġi taż-żwieġ jekk it-tifel jifforma parti minn familja leġittima jew dik tan-nazzjonalità tat-tifel jekk ikun jifforma parti minn familja naturali.
Sit tal- Ministère de la Justice (Il-Ministeru tal-Ġustizzja)Légifrance : Il-liġi Franċiża fil-qosor « Risponsabilità tal-ġenituri - Informazzjoni Ġenerali | Franza - Informazzjoni Ġenerali »